open-index/open-wikipedia-markdown huggingface dataset:
Chereponi Constituency

**Chereponi Constituency** anɛ constituency yinne bɛ Ghana Parliament. Ba vɔɔtidnɛ gaŋid nid yinne ka o aan ba wadmaan. Chereponi bɛnɛ Chereponi District bɛ North East Region sʋʋlim, Ghana.

## Titɔrig
Ba kʋk la bɛnɛ Saboba/Chereponi district bɛ North East Region sʋʋlim, Ghana.

## Wadmaannib

## Vɔɔtʋg
Doris Asibi Asiedu da maal kaalimnɛ yʋʋm tʋsa ayi nɛ awai nwadisa ayɔpɔi dabpistan nɛ yinne daar (31st July, 2009) on da lu bana biela nyaaŋ. Electoral Commission of Ghana da lɛn maal vɔɔtʋg anina yaas yʋʋm tʋsa ayi nɛ awai nwadisa awai la ni dabispisi nɛ awai daar. Samuel Abdulai Jabanyite(NDC) da di yaan vɔɔt la ni ka lieb wadmaani tis sʋʋlim la.

## Gbanvɛɛnsa
Clement Abas Apaak

**Clement Abas Apaak** anɛ Ghana pɔlitis nwɛɛd ka an wadmaan n paas wadmaanib yir linɛ paas ayɔpɔi ti Gaana Republic linɛ paas anaasi la ni n tis Builsa South linɛ bɛ Upper East Region sυυlυm la, o anɛ Maasim Tiig Naadɔɔg la nid. Onɛ an Ghana Wadmaanib la'askanɛ gɔsid gbaʋŋ zamisʋg yɛla la kpɛɛm la nyaandɔl nannanna. O mɛ tυm tυυma bɛdigυ sieba linɛ an Public Accounts Committee.

## O vυm pinilυg
O yinɛ Dorninga linɛ bɛ Ghana kpɛla. O da keŋi o sakuri the University of Ghana naae ka die o kasɛta gbaυŋ linɛ an Bachelor of Arts degree. Dr. Clement Abas Apaak mɔr PhD kasɛta gbaυŋ linɛ an archaeology n yi Simon Fraser University (SFU), O da maali o M.Phil. n bɛ Canada sakur kanɛ yυυri buon University of Brussels la ni. Ka naae Digirɛɛ linɛ an Archaeology nɛ Labakυda yɛla n yi University of Ghana.

## O pɔlitiks bɛllim
Apaak anɛ Maasim Tiig Naadɔɔg la wadmaan n tis Builsa South linɛ bɛ Ghana Upper East Region sυυlυm la.   

## Gbanvɛɛnsa
Clement Kofi Humado

**Clement Kofi Humado** (du'am yʋʋm anɛ 18 Samanpiid/Nwadispii 1953) an wadmaan tis constituency bɛ Ghana nwa. O daa  an kuob nɛ gʋʋl minista kʋdʋg bɛ Ghana nwa.

## O siniŋ siem nɛ o sakur yɛla
Ba da dua Humado tis John Kobla Humado nɛ o pʋa Grace Abla Humado.Ba wʋsa yinɛ Alakple n bɛ  Keta Municipality bɛ Volta Region Ghana nwa. O daa naae University of Ghana bɛ Legon yi 1976 ani ka o zamis Animal Science nɛ Agricultural Extension. O daa die Graduate Diploma in Agricultural Administration yʋma anaasi nyaaŋ bɛ university kana nua. Bɛ 1985, o daa naae yina nɛ Certificate bɛ Monitoring bɛ Evaluation of Public Sector Projects nɛ Programmes course n bɛ University of East Anglia, Norwich, England. O daa lɛm maan Certificate coursed bɛ 1989 n bɛ Ghana Institute of Management bɛ Public Administration nɛ Finance bɛ 1998 n bɛ University of Reading bɛ United Kingdom.

## O tʋʋma yɛla
Humado tʋm tʋʋma bɛdigʋ bɛ zinis kɔnɔb-kɔnɔb ni ka an consultant bɛ agriculture bɛ finance bɛ laasʋg  kɔnɔb -kɔnɔb ni ba anɛ U SAID WEST ADRICA. O anɛ kpɛɛm bɛ  monitoring bɛ Evaluation ka an nka an nyaandɔl tis  Project manager for International Fund for Agricultural Development bɛ 1991 ti paae 1999. O daa an kpɛɛm bɛ World Food Program yit 1990 to paae 1991.

## Politiks
O daa kpɛn politiks weɛd bɛ 2000 onɛ daa laas nɛ Alakple branch bɛ maasim tiig paati la. O daa di lieb wadmaan tis Anlo December 2004 vɔtʋg titaar la ni. gɔmma zugdaan Mills daa gaan o paas o kpɛɛmnam la ni bɛ January2011. Ba daa lɛm gaan o ye o an youth nɛ Sports minista yi gɔmma zugdaan kʋdʋg Atta-Mills saŋa. O daa lɛm an Agriculture minista kʋdʋg.

## O mɛŋ vɔm bɛllim
O an kristo biig ka pʋʋsid bɛ Catholic. O mɔr pʋa nɛ biis anu.

## Gɔsim nɛɛŋa mɛ
Anlo (Ghana wadmaan constituency)

Gɔmma zugdaan Mills minista nam yʋʋra

Maasim tiig paati

## Gbanvɛɛnsa
Christian Corleytey Otuteye

**Christian Corleytey Otuteye** (dʋanɛ October 23, 1973) anɛ Ghana pɔlitiks nwɛɛd ka an wadmaani paas wadmaanib yikanɛ paasi ayɔpɔi la Gaana republic kanɛ paasi anaasi la ni tis Sege constituency bɛ Greater Accra Region Maasim tiig Naadɔɔg, National Democratic Congress zug.

## On siniŋ siem nɛ o sakur yɛla
Ba da dʋa Otuteye nɛ yʋʋm tusir, kɔbiswai nɛ pisyɔpɔi nɛ atan Nwadis piiga la dabpisi nɛ atan daar (October 23, 1973), Sege, tenkanɛ bɛ Greater Accra Region sʋʋlim, Ghana. O da keŋi University of Kaiserslautern, bɛ Germany la maal o Master of Science degree in Financial Mathematics yʋʋm tusa ayi nɛ anaasi la ni (2004).

## Pɔlitiks
Otuteye anɛ Maasim tiig Naadɔɔg, National Democratic Congress (NDC) nid. Yʋʋm tusa ayi nɛ piinɛ ayi la ni 2012, o da nya Sege kʋk la Maasim tiig Naadɔɔg la, NDC zugʋ paas Wadmaanib yikanɛ paasi ayuobʋ la ka di. yʋʋm tusa ayi nɛ pisi (2020) Ghana vɔɔtʋg la ni, o da lɛn di Sege Constituency Wadmaan kʋk la yaas.

## Mɛŋ bɛlim
Otuteye kennɛ Presby pʋʋsim. O mɔr pʋa.

## Tʋʋma
·        Paan (Lecturer) in Quantitative Maths, Statistics and Research Methods, Ghana Institute of Management and Public Administration, Accra

·        Wadmaan (yʋʋm tusa ayi nɛ piinɛ atan Yʋʋmpaal Nwadig daba ayɔpɔi daar (January 7, 2013)–paae zina)

## Gbanvɛɛnsa
Cletus Apul Avoka

**Cletus Apul Avoka** anɛ onɛ ka ba du'a o Sapal Nwadig (November) dasʋm pisi daar yʋʋm 1951. O anɛ Gaana (Ghana) Lɔya ka mɛ nwɛ'ɛd pɔlitiks ka an Gaana Wadmaanɛ zie tis Sabil teŋin (Zebilla East constituency) linɛ bɛ Upper East sʋ'ʋlimin la.  

O da anɛ paati kanɛ wadmaanibi gaad paatinam la wʋsa tuongat (Majority Leader) Wadamaalʋg yin la ka mɛ da mi'i an Minista onɛ gɔsid teŋgbauŋʋ na dig baanlimm si'em (Minister of Interior) nɛ Minista onɛ gɔsid Tɛɛns nɛ Sian'ar Gaana teŋgbauŋʋn nwa.  

## Yiiga bɛlim nɛ Sakur
Cletus Apul Avoka anɛ onɛ nyit Tesh teŋkpɛŋ linɛ bɛ Sabil sʋ'ʋlimin. O da keŋ nɛ  Navrongo Sɛkindiri Sakur ka keŋ University Gaana n paam L.L.B. 1976.

O mɛ da lɛn ken Gaana Lɔyanam Sakur ka di'e Lɔyanam kasɛta gbauŋ (Bachelor of Law degree) yʋʋm 1978 la ni. 

## O pɔlitiks nwɛ'ɛb
Ban da vɔt 2012 la nya'aŋ, Benjamin Kumbour da di'e paati kanɛ wadamaanibi zu'oe gaad paatinam la wʋsa kpɛuŋ (Majority Leader) Cletus Avoka nu'ugin. Li da anɛ Wadmaanib yir kanɛ paas ayuobʋ la Gaana Repubilik dinɛ paas anaasi la ni (the 6th Parliament of the 4th Republic). O mɛ da anɛ Minista onɛ gɔsid ka Teŋgbauŋʋ dig baanlimm (Minister of Interior) Ma'asim Tiig Paati la ni, saŋa kanɛ ka Atta Mills an Gaana Zugraan yʋʋm 2010 la ni.

On da nyɛ kɛʋŋ sia yiiga da anɛ Minista onɛ gɔsid Tɛɛns nɛ Sian'ar yɛla (Minister for Lands and Forestry). Saŋkan la ka Jerry Rawlings an Gɔmina Zugraan. O mɛ da anɛ Wadmaan Bawku Winlir sʋ'ʋlimin (Bawku West constituency) linɛ bɛ Upper East region Ghana Teŋgbauŋʋn yʋʋm 1993 paae 2005.

Yʋʋm 2008 la ni ka o da wadamaanib vɔɔtʋg la ka kpɛn Wadmaanib yin la zi'en Sabil (Zebilla) sʋ'ʋlimin la ziek. O da pin'il tʋʋma nɛ Yʋʋmpaal nwadig 2009 yʋʋm la ni.

## Mɛŋ Bɛlim
Avoka anɛ Catholic Pʋ'ʋsʋm nid ka mɔr pu'a nɛ biis anaasi.

## Gbanvɛɛnsa
Cletus Seidu Dapilah

**Cletus Seidu Dapilah** (Ba dʋa o nɛ yʋʋm tusir, kɔbiswai nɛ pisnii Nwadisa Anaasi daba ayi daar, 2 Vaala/Nwadisanu 1980) anɛ Ghana pɔlitiks nwɛɛd ka paas Maasim tiig Naadɔɔg, National Democratic Congress la ni. O anɛ Wadmaani tis Jirapa Constituency sʋʋlim bɛ Upper West Region la dim.

## On siniŋ siem nɛ o sakur yɛla
Dapilah yinɛ Tizza-Nimbare. O mɔr Bachelor of Business Administration kasɛtta gbaʋŋ.

## Gbanvɛɛnsa
Christian Service University College

**Christian Service University college** la anɛ university colleges yinne ka National Accreditation Board bas sour ka ba tʋum.li paasi University of Ghana,nɛ University of Cape Coast. li bɛni Kumasi, teŋpʋʋg titaar  kanɛ paasi ayi Ghana nwa.

## Christian Service University College yɛla
Li anɛ dunia nwa wʋsa winaam labaar mɔlʋg la, tis kristo, ba daa da tam bɛ Kumasi linɛ ka ba mɛ yir anaasi ka mɛ mɛ walis nam zinin ka lɛm mɔr pʋtɛnɛr ye ba pinil mɛ training college.

Yʋʋm tusir kɔbiswai nɛ pisyɔpɔi nɛ anaasi li nwadis piinɛ yinne la ni, ba yiiga karimdɔɔg la daa siniŋ nɛ karimbiis anaasi ;yʋʋm tusa ayi nɛ piisi la, koligi la daa yʋʋn tiak an evangelical Christian university.

## Campus
University campus bɛni Kumasi, teŋpʋʋg titaar bɛ Ashanti Region nwa.

## Programmes
Undergraduate (Degree Programmes)

•Bachelor of Arts in Theology with Administration

•Bachelor of Arts in communication studies

•Bachelor of Arts in Planning and Development

•Bachelor of Science in Midwifery

•Bachelor of Science in Nursing

•Bachelor of Science in Computer science

•Bachelor Of Science In Information Technology

•Bachelor of Business Administration: Human Resource Management

•Bachelor of Business Administration: Marketing

•Bachelor of Business Administration: Accounting

•Bachelor of Business Administration: Banking and Finance

Postgraduate (Master Programmes)Master of Arts in Christian Ministry with Management

•Master of Science in Accounting and Finance

•Master of Science in Monitoring and Evaluation

•Master of Science in Corporate Planning and Governance

•MPhil in English Education

•MPhil in Mathematics

•MA/ Mphil in Communication Studies

## Sakur biis nɛ faculty
University la mɔr nidib kɔbiga nɛ pisyuobo nɛ yinne (161) banɛ sʋŋi nɛ faculty paadib. Yʋʋm tusa ayi nɛ piisi la, li nwadig yinne la, sakur biis la wʋsa daa duoenɛ tusir, kɔbiswai nɛ anaasi (1,904)

## Sakur biis nɔyinne laasʋg
University la mɔr sakur biis nɔyinne laasʋg ka ti buon ye Students Representative Council. Di da piniinɛ 1983 sa.

## Gɔsim mɛ
•List of universities in Ghana

## Gbanvɛɛnsa
Collins Owusu Amankwah

**Collins Owusu Amankwah** anɛ Ghana nid kanɛ politiks wɛɛd  nɛ wadmaan bɛ wadmaanib yikanɛ paas ayɔpɔi la n bɛ Gbana Republic kanɛ paasi anaasi la. O anɛ wadmaan tis Manhyia North Constituency n bɛ Ashanti Region sʋʋlim, o anɛ wabʋg paati la nid.****

## On siniŋ siem nɛ o sakur yɛla
Ba da dua Collins nɛ 21 August 1980, o yinɛ  Gyinyase n bɛ  Ashanti Region. O mɔr Bachelor of Arts degree in sociology bɛ University of Ghana, Legon ka lɛm mɔr LLB yi GIMPA. o anɛ student of Kumasi High Sakur biig kʋdʋg.

## O tʋʋma yɛla
Collins daa an kpɛem bɛ All Friends FM (94.5 MHz), Kumasi yi 2011 ti paae 2013 apɔi ka o na lɛm lieb wadmaan. o daa mɛ lɛm an kpɛɛm bɛ Jakwapo Express Limited bɛ 2002 ti paae 2004. O daa lɛm an kpɛɛm bɛ Clean City Initiative yi 2008 ti paae 2018.

## O politiks tʋʋma
O anɛ wabʋg naadɔɔg nid. Ba daa vɔɔt ti o ka lieb wadmaan yiiga saŋa bɛ 2013 bɛ 2012 Ghana dim vɔtʋg titaar la nyaaŋ. On daa naae o yʋma anaasi la, ba daa lɛm vɔɔt ti tis o yaas on daa nyaŋi onɛ daa nyaandnɛ o la ka kɔbiga pʋʋginɛ ka o paam 71.80% yit nidiba nɛ wʋsa vɔɔt la ni.

## O mɛŋ vʋm yɛla
Collins anɛ kristo biig .O mɔr pʋa nɛ biis anii.

## Gbanvɛɛnsa
Collins Adomako-Mensah

**Collins Adomako-Mensah** (du'am yʋʋm anɛ 2 Sapal/Nwadispii 1983) anɛ Gaana pɔlitiks nwɛɛd ka an Wabʋg Naadɔɔg New Patriotic Party nid. O zienɛ tis Afigya Kwabre North Constituency ka paas Wadmaanib yikanɛ paasi anii la Gaana Republic kanɛ paasi anaasi la ni.

## On siniŋ siem nɛ o sakur yɛla
Ba da dua Adomako Mensah nɛ yʋʋm tusir, kɔbiswai nɛ pisnii nɛ atan Nwadis piinɛ yinne daba ayi daar (2 November 1983). O yinɛ Boaman Maase bɛ Ashanti Region sʋʋlim la. O da keŋnɛ Presbyterian Boy's Senior Secondary School bɛ Legon la. O da maali o Bachelor of Arts degree in banking and finance nɛ Executive Master of Business Administration yʋʋm tusa ayi nɛ ayɔpɔi la na (2007) nɛ yʋʋm tusa ayi nɛ piinɛ ayuobʋ la ni (2016).

## Tʋʋma nɛ pɔlitiks
Adomako-Mensah tʋmya nɛ ligidi zinis bɛdigʋ nwɛnɛ GCB, Fidelity bank an deputy manager nɛ relationship manager. O anɛ Wabʋg Naadɔɔg yinib la yinne. Yʋʋm tusa ay nɛ pisi Wabʋg Naadɔɔg vɔɔtʋgin la, Adomako-Mensah da nyaa Afigya Kwabre North kʋk la nɛ ba Wadmaan la, Nana Marfo Amaniampong ka di. Yʋʋm tusa ayi nɛ pisi Gaana wʋsa vɔɔtʋgin la, Adomako- Mensah da di kʋk la nɛ vɔɔt tusa pisi, kɔbisnaasi nɛ pisnaasi nɛ yinne (20,441) dinɛ an pisyuobʋ nɛ anu dual pisyɔpɔi nɛ anu kɔbiga pʋʋgin (65.75%) ka onɛ tial o la, Emmanuel Jackson Agumah onɛ an Maasim tiig nid la paam vɔɔt tusa piiga, kɔbisyuobʋ nɛ pisnaasi nɛ ayuobʋ (10,646) dinɛ an pistan nɛ anaasi dual pisi nɛ anu kɔbiga pʋʋgin (34.25%).

Yʋʋm tusa ayi nɛ pisi nɛ yinne Nwadis piinɛ yinne la pʋʋgin (November 2021), Adomako-Mensah da tis sakur biis banɛ ye ba sɔbi akarim gaat taab mathematical sets nɛ gbaʋŋ zamisʋg laasieba Afigya Kwabre North Constituency sʋʋlim n bɛ Ashanti region la.

**Laasbanɛ ni ka o tʋm**

Adomako-Mensah paas laaskanɛ gɔsid ligidi yɛla (finance committee) nɛ laaskanɛ gɔsid nimmaasim yɛla (health committee).

## Mɛŋ bɛlim
Adomako-Mensah anɛ Kristo biig. O anɛ  Albert Kan-Dapaah ansiŋ. 

## Daʋŋ kanɛ paae o
Yʋʋm tusa ayi nɛ pisi la ni (2020), ba da zɛrig o ye paas banɛ zu Gaana siidi tusa kɔbisyi nɛ pisyuobʋ nɛ anaasi nɛ piswai nɛ anaasi (GHS264,094) ni. O da yis ligidkanɛ an Gen X Trading Company Limited ligidi niŋ on mɛŋ company  dine ka ba buon ye Financial Services on da tʋmi anina la. O da maal nɛɛŋa yʋʋm tusa ayi nɛ piinɛ ayuobʋ (2016) nɛ yʋʋm tusa ayi nɛ piinɛ ayɔpɔi (2017) la ni ka ba pʋ yɛli ba ka ba mɛ pʋ baŋi di yɛllɛ

## Gbanvɛɛnsa
Comfort Doyoe Cudjoe-Ghansah

**Comfort Doyoe Cudjoe-Ghansah** anɛ Gaana pɔlitiks nwɛɛd n an wadmaan n tis Ada sυυlυm. O da anɛ Minister of State n gɔsid ti Gaana tem maalυg yɛla. Nannanna onɛ an Chief Whip kpɛɛm nyaandɔl n bɛ Gaana wadmaanib yir la ni. Ba da duanɛ Buniya nyaaŋ nwaris piinɛ yinne la li dabisima tan yυυm tusir nɛ kɔbiswai nɛ ayɔpɔi la ni.  

## O vυm pinilυg nɛ o sakur yɛla
Buniya nyaaŋ nwaris piinɛ yinne la li dabisima tan yυυm tusir nɛ kɔbiswai nɛ ayɔpɔi la ni ka ba da dua Comfort Doyoe Cudjoe-Ghansah n bɛ Big Ada, Ankara sυυlυm. Comfort da keŋ sakur n bɛ Royal Academy of Accounting sakur linɛ Ankara sυυlυm naae ka die Diploma kasɛta gbaυŋ linɛ an Stenographership yυυm tusir nɛ kɔbiswai nɛ piisnii nɛ atan la ni. O da lɛn tɔlis Ghana Institute of Journalism sakurin la naae ka die kasɛta gbaυŋ linɛ an Walisnam nɛ TV namin pianad yɛla la yυυma tusa yi nɛ piinɛ yinne la ni.

## O pɔlitiks bɛllim
Cudjoe-Ghansah anɛ wadmaan n tis Ada sυυlυm la, ka paas kpɛɛmnam banɛ gɔsid dap nɛ puab nɛ biis yɛla la ni. Onɛ da an Minister of State n tis Gaana Gɔmina. Buniya nyaaŋ nwarig yinne la yυυma tusa yi nɛ piina naasi la ni ka ti Gaana Gɔmina John Dramani Mahama da gaŋ o ye o an Minista kan. Yυυma tυsa yi nɛ piina naasi la ni ka o da yina kiis ye on pυ tis Asambulimaanam ligidi ye ba zanasim DC kanɛ ka Gɔmina da gaŋ laa. Linzug yimmɔ, ka ba da yis o yυυr ban da laas sυυlυm la ni ye ba piana linɛ yɛla la. Onɛ da zienɛ ti Gaana nɔba zug n bɛ Chinese lin nyaaŋ ka tɔɔm tυm nɛ Biis laafi bɛllim sυŋ tυmtυm dim.

Yυυma tusa yi nɛ piina yuobu la ni ka o da zien Gɔmina nɔba zugu tɔnd kɔmputanam bam kɔbisnu (500) o sυυlυm la ni. O da piana saal Gaana dim hali kati waae gbaυŋ zamisυg yɛla an nimua siem.

## O pɔlitiks bɛllim
Cudjoe-Ghansah da zienɛ Maasim Tiig Naadɔɔg la zugu nyaa di Ada linɛ bɛ Greater Accra Region sυυlυm la wadmaanib kυk la. Yυυma tusa yi nɛ piina yuobu la vɔt la ni ka ba da vɔt ka o di. Nidib atan banɛ ka on nɛ ban da nyaand la anɛ Kanor Saakey Wabυg Naadɔɔg nid, Asupah Manasseh National Democratic Party nid nɛ Daniel Katey Ossah Convention People's Party nid yυυma yi nɛ piina yuobu la ni. Cudjoe-Ghansah da paamɛ vɔt 18,954 n yi vɔt la kanl wυsa ni linɛ 23,570 kɔbiga pυυginɛ o da paamɛ 80.42 vɔt. Yυυma tusa yi nɛ piisi la ni ka da ba lɛn vɔt ka o di, o da vɔtnam bam 27,591 kɔbiga pυυnɛ o da mɔri 82.14% vɔt.

## O vυm bɛllim
O anɛ Kristo biig n eli mɔr biisa yuobu. O da yi yiŋa piana saal Gaana pυυsυm dim kati waae subυgυsυm yɛla.     

## Gbanvɛɛnsa
Commission on Human Rights and Administrative Justice (CHRAJ)

**Commission on Human Rights and Administrative Justice** anɛ asʋo-m-mɛŋ gɔmena tʋʋma lʋgʋr kanɛ guud ninsaalib nyadi (human rights) ka lɛn vɛɛnsid banɛ sanamid nidib nyadi Ghana. Ba da maali di nɛ yʋʋm tusir kɔbiswai nɛ piswai nɛ tan la ni (1993) dɔlisid Act 456 dinɛ bɛ Parliament of Ghana, nwɛnɛ yʋʋm tusir, kɔbiswai nɛ piswai nɛ yi Ghana wada gbaʋŋ (1992 Ghana constitution) la Article 216 yɛl siem la.

## Di pinilʋg
Yʋʋm tusir, kɔbiswai nɛ piswai nɛyi Ghana wada gbaʋŋ la (1992 Ghana Constitution) tis wadmaannib la suor ye ba maal lʋgʋr kaŋa ka di zab nidib nyadi yɛla, National Human Rights Institution of Ghana, Ombudsman of Ghana nɛ Anti-Corruption Agency and Ethics Office tis Public Service of Ghana. Ba da pinil lʋgʋr la yʋʋm tusir kɔbiswai nɛ piswai nɛ tan la ni (1993) ka maal CHRAJ Act, dinɛ an Act 456. 

## Din an siem
Commission mɔrnɛ kpɛɛm (commissioner) nɛ o nyaadɔlib ayi (two deputy commissioners), banɛ ka Ghana zuraan gaŋid dɔlisid Ghana wada gbaʋŋ la Article 70. Kpɛɛm la (the commissioner) nar ye o mɔr ziesim kanɛ paal ye o na nyaŋi aan Appeal kɔɔt Piyam (Justice of the Appeal Court) ka nyaadɔlib la nar ye ba an High kɔɔt Piyamnam (Justices of the High Court). 

Onɛ da an yiiga commissioner da anɛ Emile Short onɛ da naae o tʋʋma tʋʋma yʋʋm tusa ayi nɛ piiga la ni (2010), yʋʋm tusa ayi nɛ anaasi la ni (2004) o da sɔs suori keŋ lieb justice bɛ United Nations International Criminal Tribunal for Rwanda, o nyaandɔl Anna Bossman da zieni o nɔba zug tʋm commissioner tʋʋma sankanɛ ka o da kae la. O da lɛbi o tʋʋma ni na yʋʋm tusa ayi nɛ awai la ni (2009) ka naae yʋʋm tusa ayi nɛ piiga la ni (2010). Madam Lauretta Lamptey da die on da gaad la. Yʋʋm tusa ayi nwadisa ayɔpɔi la ni (July 2012), Zuraan John Atta Mills da zuŋ Joseph Akanjoluer Whittal ye o aan o nyaandɔl (deputy commissioner). Zuraan Mahama da gaŋ Joseph Whittal ka o die Lauretta Lamptey ziesim la yʋʋm tusa ayi nɛ piinɛ ayuobʋ la ni (2016). 

Commission la bɛ sʋʋgʋn diesid ka maan daʋŋ banɛ bɛ gɔmena tʋʋma zinisin. Di nwɛnɛ di na nyaŋi maal wala tisi asʋo-m-mɛŋ lʋga nɛ ka di yinɛ ban sɔb Article 218 (c) siem la.

## Banɛ da an kpɛɛmnam

## Gbanvɛɛnsa
Council of State

**Council of State** anɛ Ghana lʋgʋr bil kanɛ ka nintitada bɛ di ni, nwɛnɛ Council of Elders bɛ pɔlitis naanyaar pʋʋgin saan Zuraan la teŋ la yɛla.

Council of State da pinilnɛ dɔlisid Articles 89 paae 92 dinɛ bɛ Ghana yʋʋm tusir, kɔbiswai nɛ piswai nɛ yi wada gbaʋŋʋn la (1992 Constitution of Ghana): "Council of State na bɛ ka saan Zuraan la on na tʋmi o tʋʋma siem."

## Banɛ bɛ di pʋʋgin
Nimbanɛ bɛ Council of State ni anɛ Chief Justice kʋdʋg tis Ghana, Chief of the Defence Staff kʋdʋg nɛ Inspector General of Police kʋdʋg paasnɛ onɛ an Zuraani tis National House of Chiefs. Region of Ghana wʋsa nay is nid yinne ka o kenna zieni ba nɔba zug. Ghana Zuraan mɛ gaŋid nidib piinɛ yinne. Ba na bɛ tʋʋma ni nɛ Zuraan la na t iyi kʋk la zug.

## Banɛ bɛ di ni nananna
Zuraan Nana Akufo-Addo da zuŋ banɛ paasi di ni nananna la yʋʋm tusa ayi nɛ pisi nɛ yinne nwadisa ayi la dabpisi nɛ tan daar (23 February 2021) Jubilee House. Ka fal kanɛ kpɛlim tis Ghana Chief Justice kʋdʋg la Georgina Theodora Wood da lii di on da naae o tʋʋma la.

## laasʋgnam
Lʋgʋr la nar ye ba laasi zien nɔɔr anaasi yʋʋm pʋʋgin. Ba mɛ lɛn tʋne laas Ghana Zuraan, Parliament of Ghana bɛɛ nidib anu bɛ gaadnidib anu bɛ gaadʋg banɛ paas laasʋg la ni yaa yɛl ye ba zininim. Di nar ye nidib pʋsʋg bɛɛ gaadʋg bɛ laasʋg la ni. Gbanakanɛ yi ani na wʋsa na nyaŋi tʋm banɛ bɛ ka vɔɔt la gaad pʋsʋg laasʋg la ni. Lʋgʋr la gɔsidi di mɛŋ tʋʋma dɔlisid Ghana wada gbaʋŋ la yɛl siem. 

## Banɛ da bɛ laasʋg la ni

## Gbanvɛɛnsa
Council of Wise Men of the plain of Murcia

**Council of Wise Men of the plain of Murcia** (Spanish: *Consejo de Hombres Buenos*, ka ba buon ye  [konˈse.xo ðe ˈom.bɾes ˈβwe.nos]) anɛ customary kɔɔtʋ dinɛ tʋʋma an ye di pans ʋʋn kuob zaba bɛ plain of Murcia (*Huerta de Murcia*).

Yʋʋm tusa ayi nɛ awai (2009) la ni UNESCO da gaŋi li laam nɛ Water Tribunal of the plain of Valencia ye di an intangible cultural heritage.

## Council tʋʋma
Saria kadib kanɛ ka Council of Wise Men tisid la pianadnɛ nɛ ba nɔɔr, ka di an pianakanɛ k aba lɛbisidi li saŋa pamm ni. Mayor bɛɛ onɛ ka o gaŋi ɛɛnti aan ba zininig la kʋkdaan. Ba yaa ti vɔɔt ka di aan zinzɛma o mɔr sour ka o vɔɔt ka lɛn an onɛ kʋʋsid pianad la. O mɔr paŋ ka o nwɛ sɔ sam o daana yaa pʋ ken laasʋgɔ. Council of Wise Men mɔrnɛ nidiba anu nɛ attorney nama anu mɛn. Di tʋʋm anɛ di maal daʋŋ nɛ bɔɔdim kanɛ bɛ pipiris sʋʋlimnamin.

Council la tuaadi ba antua nɛ wʋrʋgin Alamis daar wʋsa salon kanɛ bɛ city hall of Murcia la, din yi kɛfa awai paae yʋʋn tisʋʋs.

## Gbanvɛɛnsa
Cruiserweight

**Cruiserweight**, ka ba lɛm buoni di ye **junior heavyweight** la, anɛ weight class dinɛ bɛ professional boxing ni light heavyweight nɛ heavyweight sʋʋgin. Sankanɛ ka ba pinil dinɛ ka ti buon cruiserweight class la, ba da buon "light heavyweight" nɛ "cruiserweight" nɛ tiasid sansieba United Kingdom.

## Professional boxing
Tɛbisim kanɛ ka ba mɔri makid division kaŋa nananna anɛ 200 pounds (90.7 kg; 14 st 4.0 lb). 

Din da nam pinil la, tɛbisim kanɛ ka ba da gɔsid bɛ da anɛ 190 pounds (86.2 kg; 13 st 8.0 lb). Division la da pinilnɛ ye di gɔs zabzabidib banɛ tɛmisim pʋ zuoe paae heavyweight boxers ka kʋ nyaŋi nya division kan nii. Laanɛ heavyweight champions (nwɛnɛ Rocky Marciano nɛ Joe Louis) tɛbisim da an nwɛnɛ 190 poundsi ba tʋʋma ni la, 1970s la nii di da an ziesim kanɛ nyaŋi siak heavyweight boxers banɛ tɛbisim an bɛɛ gaad 210 pounds (95 kg; 15 st 0 lb). Kpɛɛm sieba da yɛt ye fʋn na yɛl onɛ mɔr 176 pounds (80 kg; 12 st 8 lb) nɛ 190 pounds (86 kg; 13 st 8 lb) ye ba zab nɛ nintitada bama pʋ dɔl suorɛ.

World Boxing Council da an lʋgʋr kanɛ gɔsid zaba nɛ mɔɔr yɛla ka siaki tis cruiserweight division ban da tɛɛg Marvin Camel nɛ Mate Parlov tʋbir December 8, 1979, ban da tulig title la. zabkan ni sɔ da pʋ nyaŋi tiraana, amaa ban da lɛn zzab siel March 1980 la, Camel da diya ka lieb yiiga daan die cruiserweight champion. 1982 World Boxing Association da nyɛ Ossie Ocasio ka o an yiiga daani die cruiserweight champion on da nyaŋi bʋ South Africa dim daʋ Robbie Williams la. International Boxing Federation da dɔl wala nɔɔ 1983 ban da kɛ ka WBC champion kʋdʋg Marvin Camel zab nɛ Rick Sekorski ba zuŋir title la. Camel da diya ka an yiiga daani die IBF cruiserweight champion.

Zabzabidib bɛdegʋ duoe paae heavyweight ba yaa di dunia wʋsa title bɛ cruiserweight zaba ni. Evander Holyfield onɛ da mɔr WBA, WBC, nɛ IBF title nam la da lieb yiiga daani mɔr title nama atan la ka dʋ keŋ heavyweight division 1988. 2006 ni, daʋ kanɛ da tiali ayi daan ka sɔ pʋ nyaa o anɛ ONeil Bell, onɛ ka nyaaŋ ka ba da faaen IBF title la ka bas o.

Banɛ da an champions division kaŋa ni sieba anɛ Bobby Czyz, Dwight Muhammad Qawi, Tomasz Adamek, Virgil Hill, Al Cole, Orlin Norris, James Toney, David Haye, Tony Bellew nɛ Oleksandr Usyk.

## World wʋsa champion nam nananna

## Dunia wʋsa ziesim
Din yi June 20, 2023.

## BoxRec
Din yi June 7, 2023.

## Dunia wʋsa banɛ zanl cruiserweight championi yuug
Bama an nimbanɛ zanl cruiserweight champions la yuug, ka ba maki di ban zanli yuugi paae yʋma siem bɛn. Ba tʋʋma bɛn wʋsa ban nyaŋi zanl kpɛŋ la nɔɔrim/ yʋma siem ka sɔ pʋ die yi ba nuugʋnɛ.

## Gbanvɛɛnsa
DSP Jeremiah Alale

**Jeremiah Alale** anɛ onɛ da an Ashanti sʋ'ʋlʋm tiima wada lʋgʋr la kpɛɛm. Di niŋ  DSP Jeremiah Alale nɛ yɛlpakir Kati wa'ae  ban kʋr onɛ an Chief Executive of Willing Way Foundation and Rehabilitation Centre, Madam Lydia Abena Manu, nɛ on zan nimbanɛ an Hip Life wʋm nwɛ'ɛrib si'em la. Okomfuor Kwaadee, saŋa si'a ni,

Zɛrigid yinne kanɛ da zɛrigi tis Madam Manu, anɛ ye o zaŋ wʋma zin'ig la lɛbignɛ ligidi bɔɔb tʋʋma zin'ig saŋkanɛ ka on da bɛ o nu'usin la.

## Gbanvɛɛnsa
Daam Kʋ'ab

Daam kʋ'ab anɛ anwa. Ba nɔkidnƐ ki kanɛ yʋ'ʋri buon naga n pi' ka li buli li'ɛb kpaya. Li ya'a bul la, ba na laki li ka dɛligi li ka li kʋdʋg ka ba keŋ baniaka ni fuu li.

Kpaya la ya'a fuu naae, na na dʋgʋli ka li yaa bi'ig ka fʋ kɔndigi n niŋ da dʋgidin ka pibil n gur Bɛɛʋg.Ba buon nɛ yee kʋ'ab.

Bɛɛʋg ya'a nie ka li mi'igɛ, ka ba dʋgi li. Ba buon lin la yee bi'isʋg.
Kpala, ba na silig ka bas bisi la dʋkin la ka ti tu'alili tuakin. Na buon lin la yee titu'ar bɛɛ bis-kuom.

Ba yʋn na kumis daam la n gur bɛɛʋg.
Bɛɛʋg ya'a nie, li na kilim daam.
Dabisa Yʋda

# Tenidaar
# Tilaatadaar
# Laaribdaar
# Lamisdaar
# Arizumdaar
# Sibiddaar
# Lasiddaar

## Gbamvɛɛnsa
Daboya

**Daboya** an tempʋtitaari tis North Gonja district, district kanɛ bɛ Savannah Region sʋʋlim, Ghana Ya-datiʋŋ. Dagomba nam da buoni dinɛ Burugu. Di da anɛ zinikanɛ pak hali kpikpiŋ din yi Yendi paae Bouna. Nɛ kɛ ka Daboya an tensʋŋ hali Dagbon, hali paae zina, Daboya anɛ tempʋtitaari tis Daboya-Mankarigu constituency. Di anɛ tenkanɛ mɔr labakʋda bɛdegʋ Ghana. Army Special Operations Training School bɛ Daboya.

Buudi banɛ bɛ Daboya anɛ Gonja, Tampulma, Dagomba (Hanga). 

## Yaarim maalʋg zinig
Daboya da anɛ zinikanɛ ka ba kpiisid yaarim bɛ Kingdom of Dagbon. Yʋʋm tusir, nɛ kɔbisyuobʋ la naarin, ka ba da zab nɛ sʋʋlim la ka nananna Gonja nam yʋʋn suoe di. Sankanɛ ka ba da maal yaarim ani nɛ girima la gaadya, di kas-kas anɛ ban da tuudi di bɛdegʋ nwɛnɛ Electrochem, yʋʋm bɛnɛ Ada.

## Banaya ʋgʋb zinig
Daboya mɔr banaya ʋgʋb zinititaar nɛ zinivɛnlla.

## Nintitaabanɛ yi ani
Abu Seidu (ka ba dka ba dʋa o 1987), bɔɔl nwɛɛd

## Gbanvɛɛnsa
Daffiama-Bussie-Issa Constituency

**Daffiama-Bussie-Issa** anɛ constituencies  nam  la yinne ka mɔr wadmaan ka o ziel tis ba bɛ wadmaanib yir la Ghana nwa.Ba vɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa . Daffiama-Bussie-Issa bɛni  Daffiama-Bussie-Issa District n bɛ Upper West Region Ghana nwa. 

## Bɛn nam
Naam kʋk la bɛni Daffiama-Bussie-Issa District n bɛ Upper West Region of Ghana nwa. li anɛ ya-tuon kpie  Nadowli-Kaleo District. Ka ya-datiuŋ an Jirapa nɛ Sissala West ka ya-nyaaŋ an Sissala East ka ya-dagɔbʋg Wa East nɛ Wa. 

## Daffiama-Bussie-Issa yɛla
constituency daa tiak bɛ 2012, linɛ daa  na an Nadowli District  ka ba pʋdigi li zines ayi, Nadowli-Kaleo District nɛ Daffiama-Bussie-Issa District. Ka Nadowli-Kaleo yʋʋŋ lieb constituency paal,pinlʋg la daa anɛ Nadawli West nɛ Nadowli East constituency  ka yʋʋŋ tiak an Daffiama-Bussie-Issa constituency.

## wadmaanib
***pinilʋg la nɛ for 1992–2000 (Nadawli South) 2004–2008 (Nadowli East)*** 

## Gbanvɛɛnsa
Dainichido Bugaku

***Dainichido Bugaku*** (Japanese: 大日堂舞楽, ka li gbin an: Vairocana Temple Dance nɛ Entertainment) la anɛ yʋʋm yʋʋm malima awai banɛ an yʋʋma nɛ waab, ka ba pʋdi li yinɛ imperial palace ensemble maalʋg "*bugaku*", ka naayidim na kɛŋ kaae Hachimantai, Kazuno District, Akita Prefecture, sankanɛ ka ba maligim maan baar kanɛ an, "*Dainichido*", yuuma Kobus nii (eighth century), ka paan nidib la waa.

Laad banɛ ka ba mori nwɛɛd la sieba an flute nɛ taiko. Waa la tiakid nɛ saŋa wʋsa, ka nannanna waa nam la anɛ ayɔpɔi, ka ba anɛ Gongen-mai, Koma-mai, Uhen-mai, Tori-mai, Godaison-mai, Kōshō-mai, nɛ Dengaku-mai waa nam.

Waa la mor yʋʋma tusir nɛ Kobustan  1300-year history (Nara period), ba da basi li ka li paae yʋʋma pisyuobu (sixty years) yʋʋm Kɔbis piiga nɛ anii saŋa la (eighteenth century), waa la sieba nan bɛ zina nwa ka ba maani li yʋʋm yiiga nwadig dabisa ayi ni bɛugʋn maae zaam bɛ tembanɛ an Osato, Azukisawa, Nagamine, nɛ Taniuchi, Hachimantai.

Yamaji Kōzō saŋa *Dainichido Bugaku* da pinilnɛ Nara saŋa nɛ li nyaaŋ(CE 710 to 794) nɛ Heian periods tɛnsʋk (CE 794 to 1185), teŋ la da sʋŋ Shinto temple la (li da pinili yinɛ Emperor Shōmu (CE 701 – 756)). Li da pinili lɛbid nyaaŋ ka court nɛ temple waa-waadib la da gbɛɛndnɛ tɛnkpɛmisin linɛ ka ba yʋʋn gu li paae zina, ka ba sieba an *Dainichido Bugaku.*

## Gbanvɛɛnsa
Daimokutate

**Daimokutate** (題目立) anɛ yʋʋma bɛɛ pianad tʋasʋg kanɛ ka ba maani li bɛ Yahashira Shrine la ni Kami-fukawa teŋkpɛŋ linɛ kpie tempʋʋg kanɛ yʋʋri an Nara.

Shinto Temple linɛ bɛ Kamifukawa malʋŋ la anɛ ye ba diesid dasam banɛ an yʋʋm piiga nɛ ayɔpɔi ka ba paasidi ba wimpʋʋsim pʋʋgin, ka maan maana ba laasʋg zinis ni. Ban siak dasaŋ nwa la paal ye o yʋʋn anɛ kpɛɛmnam yʋʋs.

## Di tʋʋma
Dasam banɛ mɔr yʋʋm piinɛ ayɔpɔi (ka dasam ban bʋʋdi yaa kae, banɛ yʋʋma gaad ala nɛ banɛ yʋʋma pʋ paae ala na maani li) ban a zien bɔnɔlim gbiligin kpaa taaba ka yɛ samurai fʋʋd ka ziid laas. Bunkʋdʋg na zieni ba tɛnsʋk ka buoni ba yinne yinne ka ba yit tɛnsʋk na ka buol nidib banɛ bɛ sɔlima banɛ bɛ Minamoto nɛ Taira clans tʋŋin la yinne yʋʋr. Ba pʋ nwɛɛd yʋʋma laadɛ. Nidib pisi nɛ ayuobu la wʋsa yaa piana naae, dasam la na kimisidi ba nɔba ka yʋʋmi dɔl taaba yi zinigin la.

Li pinilʋg anɛ ba maal maan kanɛ paal ye ba yʋʋn nɔbʋkya ba yʋʋm piinɛ ayɔpɔi, ka li paal ye ba yʋʋn anɛ kpɛɛmnami paas dɔɔd pisi nɛ ayi linɛ an Kami-fukawa, ba yʋʋn maan Daimokutate nɛ nwadis piiga tɛnsʋk, ka banɛ maani li anɛ dasam banɛ mɔr yʋma kɔnɔb-kɔnɔb nɛ dɔɔd kɔnɔb-kɔŋɔb. Li bɛɛ li kɔn Japan sʋʋlim ka ba maani li ka pʋ nwɛɛd yʋʋma laadɛ, Daimokutate anɛ zanbin linɛ ka ba baŋid taaba ka mɛ lɛn kɛ ka nɔɔr yinne bɛ tɛŋ banɛ bɛ kʋkʋna ni la.

## Labakʋda
Daimokutate da bɛnɛ Muromachi naar saŋa la. Daimokutate anɛ maan kanɛ an naari tis maan banɛ an ye ba yʋʋm yʋʋma, linɛ ka nidib la mɛŋ da maan, ka yiiga ka li da kpɛnɛ gbaʋŋin anɛ yʋʋm tusir, kɔbʋsnu nɛ pistan nɛ anaasi (1534) la ni.

Linɛ bɛ sɔlima Hosen Jungo gbana ni yi yʋʋm tusir, kɔbʋswai nɛ pisnu nɛ atan (1953) paae yʋʋm tusir, kɔbʋswai nɛ pisnu nɛ anu (1955) la ba gʋ li, amaa banɛ wʋmi li yɛla zuoe gaad ban mi' si'el la.

Yʋʋm tusa ayi nɛ awai (2009) la ni ka Daimokutate da paas UNESCO Intangible Cultural Heritage Lists kaal pʋʋgin.

## Gbanvɛɛnsa
Cynthia Mamle Morrison

**Cynthia Mamle Morrison,** ba da dua o nɛ Yʋʋmtusir kɔbiswai nɛ pisyuobʋ nɛ anaasi, yʋʋmpaal nwadig la dabpiinɛ ayɔpɔi daar. O anɛ Gaana nid ka tʋm pɔlitiks tʋʋma. O anɛ Awabʋg naadɔɔg nid ka lɛn aan Agona West Wadmaan.  Wadmaan. Yʋʋmtusa ayi nɛ piinɛ anii, nwadis anii la ni daba awai daar ka pirɛsidɛn Nana Akufo-Addo da gaŋ o ye o an minista onɛ gɔsid pʋab, biis nɛ ba bɛlim yɛla. Onɛ an minista kʋdʋg kanɛ gɔsid puab nɛ biis yɛla.

## Bɛlim nɛ sakur yɛla.
Cynthia Mamle Morrison, ba da dua o nɛ Yʋʋmtusir kɔbiswai nɛ pisyuobʋ nɛ anaasi, yʋʋmpaal nwadig la dabpiinɛ ayɔpɔi daar, Elmina n bɛ Central Region sʋʋlim la. O da paami o paanib zamisʋgnɛ Maria Montessori Training School yʋʋmtusir kɔbiswai nɛ piswai nɛ ayi la ni (1992) nɛ Hepziba Montessori. O da lɛm paami o dʋgʋb kasɛtta gbaʋŋ yinɛ Flair Catering.

## Tʋʋma
O daa anɛ onɛ sʋoe o mɛŋ tʋʋma. O daa lɛn an paannib kpɛɛm tis Maryland Montessori bɛ Dansoman la. Nannanna, onɛ an onɛ ka gɔmena gaŋ ye o gɔsid puab, biis, nɛ ba bɛlim yɛla.

## Nidib Sʋŋir
Morrison da nɔk piini bɛdigʋ nwɛnɛ pɔnɔr keekenam, dabanɛ ka zʋnzɔɔs mɔri ken, pɔnda nɛ wabid mɔri ken la tisi ba.

## Pɔlitks
Morrison anɛ wabʋg naadɔɔg la nid. Nannanna onɛ an Wadmaani tis Agona West n bɛ Central Region.

**Yʋʋm tusa ayi nɛ piinɛ ayuobʋ vɔɔtʋg**

O da di Agona West kʋk la yʋʋmtusa ayi nɛ piinɛ ayuobʋ vɔɔtʋgʋn lanidib nayi banɛ da laasi nyaand naam la nɛ o anɛ maasim tiig naadɔɔg nid Charles Obeng-Inkoom nɛ Akubɛ naadɔɔg hid Evans Idan Coffie. Ban da lɛm maligim maal vɔɔtʋg Agona West la o da paasya. O da paam tusa pistan nɛ ayi, kɔbisyɔpɔi nɛ pisyɔpɔi yi tusa pisnu nɛ ayuobʋ, kɔbisnii nɛ pisyɔpɔi nɛ anii, dinɛ an pisnu nɛ nii dual atan.

**Yʋʋm tusa ayi nɛ pisi vɔɔtʋg**

Yʋʋmtusa ayi nɛ pisi vɔɔtʋg yʋʋm la o da zien wabʋg naadɔɔg la nɔba zugʋ nya ka ba vɔɔt o yaas ye o lɛn keŋ yʋma anaasi. Nidib tusa pisnu nɛ awai, kɔbiga nɛ piswai nɛ atan da vɔɔt, ka o paam tusa pisntan, kɔbisnu nɛ piinɛ atan ka onɛ kpie o la Paul Ofori-Amoah paam tusa pisi nɛ ayɔpɔi, kɔbisyuobʋ nɛ pisyɔpɔi nɛ atan ka onɛ da zieni o kɔnɔ kɔn ka pʋ mɔr naadɔɔg la Ishmael Kofi Tekyi Turkson da paam tusir yinne nɛ ayɔpɔi.

**Laasbanɛ ka o bɛ**

Onɛ an kʋkdaan tis laaskanɛ yʋʋri an “Government Assurance Committee” ka lɛn an kʋkdaani tis banɛ gɔsid pianad yɛla.

## Mɛŋ bɛlim
O ɛlnɛ Herbert Morrison ka mɔr  biis ayɔpɔi. On anɛ Kristo biig.

## Gbanvɛɛnsa


Bɛn:Parliament of Ghana Contest
Bɛn:Ninsaal
Dan Abdul-latif

**Dan Abdul-latif** (du'am yʋʋm anɛ 1 Yʋʋmpaal/Nwadisayi 1970) anɛ Ghana pɔlitiks nwɛɛd. O bɛ Wadmaanib yikanɛ paasi anii la Gaana republic kanɛ paasi anaasi la ni zieni tisi Ablekuma Central Constituency bɛɛ Ablekuma Central Municipal District bɛ Greater Accra Region, Ghana.

## On siniŋ siem nɛ o tʋʋma
Ba da dʋa Abdul-latif nɛ yʋʋm tusir, kɔbiswai nɛ pisyɔpɔi la yʋʋmpaal Nwadig yiiga daar (1 January 1970). O yinɛ Tamale bɛ Northern region sʋʋlim, Ghana. O mɔnrɛ Degree in Communication Management yʋʋm tusa ayi nɛ pisi la ni (2020). O da anɛ Chief Executive office tis Ysan Cevre Isiklan Dirma Malzemeleri S. T. Ltd.

## Pɔlitiks
Abdul-latif paasnɛ Maasim tiig Naadɔɔg la, National Democratic Congress(NDC) ni. yʋʋm tusa ayi nɛ pisi nɛ yinne Nwaisa anii la ni (August 2021), o da nyaaya ka di Maasim tiig Naadɔɔg, NDC Wadmaanib vɔɔtʋg la Ablekuma Central Constituency sʋʋlim ka zieni o Naadɔɔg nɔba zug nya yʋʋm tusa ayi nɛ pisi  (2020) Nwadis piinɛ ayi vɔɔtʋg la. O da di yʋʋm tusa ayi nɛ pisi Wadmaanib (December 2020) vɔɔtʋg la nɛ vɔɔt tusa pisnaasi nɛ ayɔpɔi nɛ pisnaasi (47,040) dinɛ an pisnaasi nɛ awai duaal ayɔpɔi kɔbiga pʋʋgin (49.7%) ka onɛ tiaal o ka da pʋn dɛŋim zini kʋk la zug la, Ebenezer Gilbert Nii Narh Nartey onɛ bɛ Wabʋg Nadɔɔgin la, New patriotic Party paam vɔɔt Tusa pisnaasi nɛ ayuobʋ, kɔbisnii nɛ pistan nɛ ayuobʋ (46,836) dinɛ an pisnaasi nɛ awai duaali anu kɔbiga pʋʋgion (49.5%).

## Laasbanɛ ni ka o tʋm
O paas laaskanɛ gɔsid pianad yɛla la (Communication Committee) nɛlaaskanɛ gɔsid ya yɛla (House Committee) Wadmaanib yikanɛ paasi anii la Ghana  Republic kanɛ paasi anaasi la ni .

## Mɛŋ bɛlim
O anɛ Mɔr.

## Gbanvɛɛnsa
Daniel Kwesi Ashiamah

**Daniel Kwesi Ashiamah** anɛ Ghana pɔlitis nwɛɛd ka lɛn an wadmaani paas Seventh Parliament of the Fourth Republic of Ghana tis Buem Constituency bɛ Volta Region la maasim tiig naadɔɔg,  National Democratic Congress nɔba zug. 

## Gbanvɛɛnsa
Daniel Nsala Wakpal

**Daniel Nsala Wakpal** (du'am yʋʋm anɛ 15 Dɔnwalig/Nwadisanaa 1975) anɛ Ghana pɔlitiks nwɛɛd ka paas Maasim tiig Naadɔɔg la, National Democratic Congress ni. O anɛ Wadmaani tis Kpandai Constituency sʋʋlim bɛ Northern Region, Ghana la.

## On siniŋ siem nɛ o sakur yɛla
Wakpal yinɛ Saboba. O mɔnrɛ Master of Arts in Local Government Administration and Organisation.

## Gbanvɛɛnsa
Damango Constituency

**Damango Constituency** anɛ constituency kanɛ mɔr sɔ ka o zie di nɔba zug bɛ Parliament of Ghana. Bi vɔɔtidnɛ gaŋ nid yinne ka o aan ba wadmaan dɔlisid onɛ vɔɔti gaadi o taaba. Damango constituency bɛnɛ West Gonja District linɛ bɛ Savannah Region sʋʋlim, Ghana. 

## Titɔdis
Li naam kʋk bɛnɛ West Gonja District linɛ bɛ Savannah Region, Ghana sʋʋlim la.

## Wadmaannib

## Gbanvɛɛnsa
Daniel Ohene Darko

**Daniel Ohene Darko** (du'am yʋʋm anɛ 18 Sigir/Nwadisayɔpɔi 1961) ka o an Ghana pɔlitiks nwɛɛd onɛ an Wadmaani tis Upper Denkyira West Constituency.

## On siniŋ siem nɛ o sakur yɛla
Ba da dʋa Daniel Ohene Darko nɛ yʋʋm tusir kɔbiswai nɛ pisyuobʋ nɛ yinne Nwadisa ayuobʋ dabpiinɛ anii daar (18 June 1961) ka o yi Ayanfuri bɛ Central Region sʋʋlim, Ghana. O da sɔbi o Senior Secondary Certificate Examination (SSCE) nɛ yʋʋm tusir kɔbiswai nɛ pisyɔpɔi nɛ ayɔpɔi la ni (1977). O da maali o Ordinary Level yʋʋm tusir kɔbiswai nɛ pisyɔpɔi nɛ ayɔpɔi la ni (1977) ka maali Advanced Level yʋʋm tusir, kɔbiswai nɛ pisnii nɛ atan la ni (1983). O da tɔlisi maal o Bachelor of Laws (Law) yʋʋm tusa ayi nɛ yinnew (2001) keŋ paae yʋʋm tusa ayi nɛ atan la ni (2003), Barrister of Law yʋʋm tusa ayi nɛ atan la ni (2003) ka maal Executive Master of Business Administration (EMBA) – Marketing yʋʋm tusa ayi nɛ piinɛ yinne (2011).

## Tʋʋma
Daniel Ohene Darko da tʋmnɛ Associate of a Law Firm "Kwasi Blay and Associates" Ghana. O da lɛn tʋm tis Amicus Legal Consult (Partner) bɛ Ghana. O da anɛ Managing Partner tis Betta Law Consult. O yʋʋn anɛ Wadmaani tis Upper Denkyira West Constituency bɛ Central Region sʋʋlim, Ghana, Maasim tiig Naadɔɔg, National Democratic Congress nɔba zug.

## Pɔlitiks
Daniel Ohene Darko da nya ka di NDC Wadmaanib vɔɔtʋg la Upper Denkyira West Constituency bɛ Central Region, Ghana la. O da di Upper Denkyira West Constituency Wadmaan kʋk la yʋʋm tusa ayi nɛ pisi (2020) Ghana wʋsa vɔɔtʋg la, Maasim tiig Naadɔɔg National Democratic Congress nɔba zug nɛ vɔɔt tusa piinɛ anii, kɔbisaasi nɛ pisnaasi nɛ ayuobʋ (18,446) dinɛ an pisnu duaali ayɔpɔi kɔbiga pʋʋgin (50.7%) ka paas Wadmaanib yikanɛ paasi nii la  Ghana Republic kanɛ paasi anaasi la ni ka bas Samuel Nsowah-Djan onɛ bɛ Wabʋg Naadɔɔg, New Patriotic Party ni ka paam vɔɔt Tusa piinɛ ayɔpɔi, kɔbiswai nɛ pisi nɛ anu (17,925) dinɛ an pisnaasi nɛ awai duaali atan kɔbiga pʋʋgin la (49.3%) vɔɔt la wʋsa pʋʋgin.

**Laasbanɛ ni ka o tʋm**

Daniel Ohene Darko paas Youth, Sports and Culture Committee la ni, ka lɛn paas Poverty Reduction Strategy Committee.

## Mɛŋ bɛlim
Daniel Ohene Darko anɛ Kristo biig.

## Gbanvɛɛnsa
Daniel Okyem Aboagye

**Daniel Okyem Aboagye** (Ba da dʋa o nɛ yʋʋm tusir, kɔbiswai nɛ pisyɔɔpɔi nɛ, 31 December 1973 ka o maal kaalim yuʋm tusa ayi nɛ pisi nɛ atan nwadisa awai la dabpisi nɛ atan daar, (23 September 2023) da anɛ Ghana pɔlitis nwɛɛd ka da an wadmaani paas Seventh Parliament of the Fourth Republic of Ghana, zieni tis Bantama Constituency bɛ Ashanti Region sʋʋlim la, wabʋg naadɔɔg, New Patriotic Party nɔba zug. 

## On siniŋ siem nɛ o sakur yɛla
Ba da dʋa Okyem Aboagye nɛ Atwima Boko bɛ Ashanti Region sʋʋlim, Ghana la on yʋʋm tusir, kɔbiswai nɛ pisyɔɔpɔi nɛ, 31 December 1973.

Aboagye da keŋnɛ University of Ghana zinikanɛ ka o da die o bachelor's degree in Business Administration. O da naae yʋʋm tusa ayi nɛ ayi (2002) ka die MBA nɛ MIS in Accounting yi Troy University, Alabama, USA. Okyem Aboagye da die kasɛta gbaʋŋ yʋʋm tusa ayi nɛ atan (2003) la ni ka yʋʋn an public accountant bɛ Certified Public Accountant of USA.

## Tʋʋma
Aboagye da pinili tʋʋma ka anɛ branch manager tis SINAPI ABA TRUST yʋʋm tusir, kɔbiswai nɛ piswai nɛ anii (1998). Din nyaaŋ o da lieb project manager tis Opportunity International yʋʋm tusa ayi nɛ atan (2003) paae yʋʋm tusa ayi nɛ ayuobʋ (2006) la ni. Okyem Aboagye wda an financial controller tis Globe Union bɛ US la ka lɛn a CEO tis MGI Microfinance yʋʋm tusa ayi nɛ anii ( 2008) paae yʋʋm tusa ayi nɛ piinɛ ayi (2012). O da anɛ CEO tis 2M Express Transport Services.

## Pɔlitis
Yʋʋm tusa ayi nɛ piinɛ anu (2015) o da nyaaya ka di wabʋg naadɔɔg, NPP wadmaanib vɔɔtʋg la bɛ Bantama bɛ Ashanti Region sʋʋlim, Ghana. O da di wadmaan kʋk layʋʋm tusa ayi nɛ piinɛ ayuobʋ (2016) Ghana wʋsa vɔɔtʋgin la. yʋʋm tusa ayi nɛ pisi nwadisa ayuobʋ la ni (June 2020), O da nya wabʋg naadɔɔg, New Patriotic Party wadmaan gaansʋg vɔɔtʋg la ka pʋ dii amaa ka Francis Asenso-Boakye, onɛ yʋʋn an wadmaan tis Bantama constituency.

## Laasʋg nam
Aboagye da paas Finance and Economic Committee, Seventh Parliament of the Fourth Republic of Ghana la ni.

## O mɛŋ bɛllim nɛ kum
Aboagye da mɔr pʋa nɛ biis. Okyem Aboagye da kpinɛ Komfo Anokye Teaching Hospital  yuʋm tusa ayi nɛ pisi nɛ atan nwadisa awai la dabpisi nɛ atan daar, (23 September 2023), o da anɛ yʋma pisnaasi nɛ awai (49).

## Gbanvɛɛnsa
Dauda James Abang-Gos

**Dauda James Abang-Gos** anɛ Upper East Regional Coordinator tis National Youth Authority Upper East Region sʋʋlim, Ghana.

## National Youth Authority

**Dauda** paal ye National Youth Authority (NYA) anɛ lʋgʋr kanɛ ka gɔmena gaad tuoni gɔsid ka dasam nɛ pʋasada paamid tʋʋma ka bas suor ka ba paali ba baŋir, dɔlisidi ba tʋʋma ni.

O da paal ye National Youth Authority (NYA) la'asnɛ lʋga nwɛnɛ Regional Inter-sectoral Network (RISEGNET) nɛ Community Development and Advocacy Center (CODAC) nɛ sieba bɛdegʋ ye di nwɛ suoya ka dasam nɛ pʋasada paam suori tʋm ka kɛ ka pʋab nyaŋi kpɛn pɔlitis pʋʋgin ka barigaŋ kae.

O paal ye gɔmena gaŋ pʋab Region la ni kpɛnɛs ɔfis bɛda ni nwɛnɛ; Minister nam, Ambassador nam ka mɛ kɛ ka sieba paas Council of State ni.

Coordinator la, pian' gɔmena la nɛ on dʋʋs pʋab kanli o gɔmena ni ka mɛ gɔs teŋ maalʋg yɛla la.  O bɛlim Upper East Regional Minister ye o sʋŋim ka ba gaŋ pu'ab ka ba lieb diisinam district assembly paala la ni nwadisa awai la ni (September); di kas kas anɛ Bawku ka pʋa da pʋ nya assembly vɔɔtʋg la. 

## RISEGNET
James yɛl ye gbanar kanɛ ka RISEGNET mɔr la anɛ di sʋŋ ka nɔɔryinne nɛ pʋtɛnɛr yinne bɛ banɛ paasi di pʋʋgin la zaŋi keŋ dau nɛ pua sʋʋgin; di mɔr tuon ken azinzɛma na tis sɔ wʋsa; ye di kɛ ka pʋab kpɛn pɔlitis pʋʋgin nɛ tuon gat tʋʋma ni nɛ di kɛ ka nidib tiaki yi bɛllim bɛɛd nɛ tʋʋmbɛɛd ni.

O ye RISEGNET nɛ AAG da pʋ paas caucus la, bad aa pian pʋtɛnɛr la tis assembly women caucus ye ba mɔ ka di tʋm ka pʋab nyaŋi paasi Assembly ka zab temmaalʋg yɛla.

## Gbanvɛɛnsa
David Adakudugu

**David Adakudugu** (Ba da dua o nɛ  yʋʋm tusir, kɔbiswai nɛ pisyuobʋ nɛ anii nwadis piiga la dab pisi nɛ atan daar (October 23, 1968) – ka o kpi yʋʋm tusa ayi nɛ piinɛ awai nwadisa awai la dabpiinɛ awai daar (September 19, 2019) o da anɛ Ghana pɔlitis nwɛɛd ka an wadmaani paas Sixth Parliament of the Fourth Republic of Ghana zieni tis Tempane (New) Constituency bɛ Upper East Region la Maasim Tiig Naadɔɔg, National Democratic Congress nɔba zug.

## Mɛŋ bɛllim
Adakudugu da anɛ Kristo biig ka kenni Assemblies of God Church. O pʋa da anɛ Akanvariva Lydia Lamisi ka ba mɔr biisa anu.

## On siniŋ siem nɛ o sakur yɛla
Ba da dua Adakudugu nɛ yʋʋm tusir, kɔbiswai nɛ pisyuobʋ nɛ ayuobʋ nwadis piiga la dabpisi nɛ atan daar (October 23, 1968). O yinɛ Basyonde,  tenkanɛ bɛ Upper East Region sʋʋlim, Ghana. O da keŋnɛ Methodist University, Accra ka da die o bachelor's degree in marketing kasɛta gbaʋŋ.

## Pɔlitis yɛla
Adakudugu da paasnɛ Maasim Tiig Naadɔɔg, National Democratic Congress (NDC) nidib ni. Yʋʋm tusa ayi nɛ piinɛ ayi la ni (2012), o da zieni nya Tempane (New) kʋk la Maasim tiig Naadɔɔg la, NDC nɔba zug  sixth parliament of the fourth republic ka di.

## Tʋʋma
Managing Director, Noryini Commercial Limited, Kasoa (2005–2009).

District Chief Executive, Garu-Tempane Director (April, 2009–January, 2013).

## O kum yɛla
Adakudugu da maal kaalimnɛ  yʋʋm tusa ayi nɛ piinɛ awai nwadisa awai la dabpiinɛ awai daar (September 19, 2019) Tamale Teaching Hospital la ni.

## Gbanvɛɛnsa
David T. D. Vondee

**David T. D. Vondee** (du'am yʋʋm anɛ 2 Mɔtul/Nwadisawai 1978) anɛ Ghana pɔlitiks nwɛɛd ka an Wadmaani tis Twifo-Atii Morkwaa Constituency bɛ Central Region, Ghana.

## On siniŋ siem nɛ o sakur yɛla
Ba da dʋa David Vondee nɛ yʋʋm tusir, kɔbiswai nɛ pisyɔpɔi nɛ anii Nwadisa anii la daba ayi daar (2 August 1978) ka o yi Mafi Adidome bɛ Volta Region sʋʋlim, Ghana. David Vondee da maali o Associate Degree in (Marketing, Administration and Communication) yʋʋm tusa ayi nɛ pisi la ni (2020).

## Tʋʋma
David Vondee anɛ Wadmaani tis Twifo-Atii Morkwaa Constituency bɛ Central Region sʋʋlim, Ghana National Democratic Congress nɔba zug.

## Pɔlitiks bɛlim
David Vondee da nya ka di NDC Wadmaanib vɔɔtʋg la Twifo-Atii Morkwaa Constituency n bɛ Central Region, Ghana.

**Yʋʋm tusa ayi nɛ pisi (2020) vɔɔtʋg la** 

David Vondee da lɛn di yʋʋm tusa ayi nɛ pisi (2020) Ghana wʋsa vɔɔtʋg la National Democratic Congress nɔba zug nɛ vɔɔt tusa pisi nɛ yinne, kɔbisnaasi nɛ piinɛ ayuobʋ (21,416) dinɛ an pisnu nɛ yinne dual anu kɔbiga pʋʋgin (51.5%) ka keŋ paas Wadmaanib yikanɛ paasi anii Gaana republic kanɛ paasi anaasi la ni ka bas Ebenezer Obeng Dwamena onɛ bɛ New Patriotic Party ka da paam vɔɔt tusa piinɛ awai, kɔbisnu nɛ piswai nɛ anaasi (19,594) dinɛ an pisnaasi nɛ ayɔpɔi duaal ayi kɔbiga pʋʋgin (47.2%) Samuel Kofi Essel onɛ bɛ GUM la paam vɔɔt kɔbisnu nɛ pisnaasi nɛ yinne (541) dinɛ an yinne duaal atan kɔbiga pʋʋgin (1.3%).

**Laasbanɛ ni ka o tʋm**

David Vondee paas Works and Housing Committee Wadmaanib yikanɛ paasi anii la Gaana republic kanɛ paasi anaasi la ni.

## Mɛŋ bɛlim
David Vondee anɛ Ewe ka an Kristo biig.

## Zɛrigir
Ba da zɛrig David Vondee ye zu $2.4 million din yi yʋʋm tusa ayi nɛ piinɛ anu Nwadisa anii la ni (August 2015) nɛ yʋʋm tusa ayi nɛ piinɛ anu Nwadisa ayɔpɔi la ni (July 2016) sʋʋgʋn ka ma ye o na kuos paalʋ tis asʋo-m-mɛŋ lʋgʋr kanɛ yʋʋri an "REI Ghana Limited" ka o da bɛlim kɔɔtʋ la ye on pʋ tʋmi di. Ba da yis o ka o yɔ Gaana siida Miliyɔŋa ayi (₵2 million).

## Gbanvɛɛnsa
Davis Ansah Opoku

**Davis Ansah Opoku** (du'am yʋʋm anɛ 13 Sɛnlʋŋ/Nwadispiigin 1984) anɛ Gaana pɔlitiks nwɛɛd, ba da dᴜa o nɛ yᴜᴜm tusir nɛ kɔbiswai nɛ piisnii nɛ anaasi la nwaris anii li dabisim piina tan la ni, O anɛ wadmaan n tis Mpraeso sᴜᴜlᴜm linɛ bɛ Gaana Eastern Region sᴜᴜlᴜm la. O anɛ Deputy Ranking kpɛɛm n paas Public Accounts Committee la ni ka lɛn paas kpɛɛm banɛ gɔsid works & Housing n bɛ wadmaanib yir la ni Buniya nyaaŋ nwaris piiga la yᴜᴜma tusa yi nɛ piisi nɛ yinne la ni, ka 40 under 40 yɔɔd barika pᴜᴜsim la da maal ka ba duos Davis yᴜur bɛdigᴜ pamm ye bikpiuŋ hali n bɛ Gɔmina tᴜmtᴜmnib la ni.

## O vᴜm pinilᴜg
Ba dua Opuku nɛ Ankara, yᴜᴜm tusir nɛ kɔbiswai nɛ piisnii nɛ anaasi la nwaris anii li dabisim piina tan la ni. O saam yᴜᴜr buon ye, Sampson Opoku Kwahu Asakraka ka o ma aan Helena Opoku Obomeng Kwahu.

## Sakᴜr yɛla
Opuku da keŋi sakuri Nkwatia Secondary Sakur linɛ bɛ Gaana la ka tɔlisi keŋ University of Cape Coast naae ka die digirɛɛ gbaᴜŋ linɛ bigs ye o zamisnɛ laboratory technology. O da lɛn tɔlisi keŋ University of London n keŋ zamis wada yɛla ka yii ani lɛn keŋ University of Leicester ani ka o naae o zamisᴜg linɛ pianad miilim yɛla la. O mɔr kasɛta gbaᴜŋ linɛ an strategic political communication n yi International Academy for Leadership (IAF), linɛ bɛ Germany sᴜᴜlᴜm la Nannanna bɛɛ ani n zamisid linɛ an wada tᴜᴜma yɛla nɛ Masters in Law n bɛ University of Law.

## Tᴜᴜma
Opuku tᴜm nɛ tᴜᴜma lᴜga kɔnɔb-kɔnɔb nwɛnnɛ, corporations, non-profits, ka mɛ da tᴜm n an public relations consultant and public interest advocate. O da yɔɔg Siri Communications Limited la yᴜᴜma tusa yi nɛ piina yuobᴜ la ni. Onɛ da director and Executive Assistant to the Chief Executive nyaandɔl n tis National Health Insurance Authority (NHIA) dim.

## Pɔlitiks
Opoku da tᴜmnɛ n an director of communications, ka lin nyaaŋ ka o lɛn kena an director of operations n tis Alliance for Accountable Governance (AFAG) dim. Lᴜgᴜr kaŋa da anɛ ye ba nɛɛnl linɛ ka Maasim Tiig dim maan ka li kaa sᴜᴜm la paalᴜg ban da bɛ kᴜk la zᴜg la.

Yᴜᴜma tusa yi nɛ anii la vɔt la ni, ka Opoku da tum n an President of the Tertiary Students Confederacy (TESCON), nɛ New Patriotic Party's intelligential wing (NPP) n bɛ Wabᴜg naadɔɔg la ni

Opoku an pressure group la tuongat,  nɛ Let My Vote Count Movement (LMVC) la.

Yᴜᴜma tusa yi nɛ piina wai la ni ka o da maal a-pɛsigi tum yᴜᴜm yinne tis Gɔmina la tᴜᴜma n bɛ wadmaanib yir la ni ka da National Mock wadmaanib yir la ni linɛ an Ghana @ 50 celebrations yᴜᴜma tusa yi nɛ piisi nɛ yinne la ka lin nyaaŋ ka o kena lieb wadmaan n tis Mpreaso sᴜᴜlᴜm la.

## Gbanvɛɛnsa
Dede Ayew

**André Morgan Rami Ayew** (du'am yʋʋm anɛ 17 December 1989), onɛ ka ba lɛm buon ye Dede Ayew bɛnɛ Ghana. O anɛ bɔɔl nwɛ'ɛd kanɛ nwɛ'ɛd dagɔbʋg kpikpɛŋ ka an kaptin tisid Ghana national team la.

O anɛ daʋkanɛ da di'e Afrika bɔɔlnwɛ'ɛdib wʋsa kpɛɛm bɛ ootballer FIFA la ni onɛ yʋ'ʋri buon Abedi Pele Ayew ka mɔr ba'abiis ayi', Ibrahim nɛ Jordan, banɛ wʋsa mɛn an bɔɔl nwɛ'ɛdib. 2011 la nii, Ayew da paamnɛ BBC Afrika bɔɔl nwɛ'ɛd tis yʋʋm kana nɛ Ghana bɔɔl nwɛ'ɛdtita'ar tis yʋʋm kanna.

Ayew da pin'ili o tʋmkaŋa Germany, nwɛ'ɛdi tisid 1860 München, ka an yʋma 7. Ka 2006 la nii, o da keŋnɛ o saami da nwɛ'ɛd Kilab sia la ni dinɛ an Marseille, ka nwɛ' anina yʋma ayi' ka yʋ'ʋn da bas ka tɔlis 2007–08 nwɛ'ɛb la ni. Ayew da bɛnɛ loon tis Lorient nɛ Arles-Avignon yʋma ayi' sʋŋid tiim kan la ye ba nyaŋi paae Ligue 1 ba yiiga din. Ka 2010 la nii, o da lɛb Marseille ka da an  nwɛ'ɛd tita'ar bɛ manager Didier Deschamps ni, nyaŋidi nwɛ'ɛd zin'is 200 ka dit dit  Trophée des Champions and Coupe de la Ligues bɛ 2010 nɛ 2011 wʋsa ni.

## Onɛ nwɛ' tis Ghana
Onɛ da du'a France laa, Ayew anɛ international tis Ghana dinɛ pin'il 2008 ka paam kapnam wʋʋ 110 nɛ. Onɛ da an na'akin la, o da an kapitin tis under-20 tiim kanɛ da di'e 2009 African Youth Championship la nɛ 2009 FIFA U-20 World Cup la. O mwɛ' nɔɔr atan' tis  FIFA World Cups (2010, 2014 nɛ 2022), pɛ'ɛsnɛ Afrika kap tis tɛɛns (2008, 2010, 2012, 2015, 2017, 2019 nɛ 2021), sʋŋidi ba ka ba naad  runners-up bɛ 2010 nɛ  2015, ka da an onɛ di goolnami gaad nwɛ' kana ni.

## Gbanvɛɛnsa